|  |
| --- |
| Številka IPP: 007-18/2025-15 |
| Ljubljana, 02. 06. 2025 |
| EVA: 2024-2180-0025  |
| **GENERALNI SEKRETARIAT VLADE REPUBLIKE SLOVENIJE****Gp.gs@gov.si** |
| **ZADEVA: Predlog Uredbe o spremembah Uredbe o obrtnih dejavnostih – predlog za obravnavo**  |
| **1. Predlog sklepov vlade:** |
| Na podlagi tretjega odstavka 2. člena in petega odstavka 5. člena Obrtnega zakona (Uradni list RS, št. 40/04 – UPB, 117/06 – ZDavP-2, 102/07, 30/13, 36/13 – popr. in 78/23 – ZORR) je Vlada Republike Slovenije na svoji … seji sprejela naslednji SKLEP: Vlada Republike Slovenije je izdala Uredbo o spremembah Uredbe o obrtnih dejavnostih in jo objavi v Uradnem listu Republike Slovenije. Barbara Kolenko Helbl generalna sekretarkaPriloga: * Predlog Uredbe o spremembah Uredbe o obrtnih dejavnostih

Sklep prejmejo:* Ministrstvo za gospodarstvo, turizem in šport,
* Služba Vlade RS za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Matjaž Han, minister za gospodarstvo, turizem in šport,
* mag. Dejan Židan, državni sekretar,
* mag. Karla Pinter, generalna direktorica Direktorata za notranji trg,
* Franc Stanonik, sekretar, vodja Sektorja za domače storitve, Direktorat za notranji trg.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Z Uredbo o spremembah Uredbe o obrtnih dejavnostih se na podlagi drugega in tretjega odstavka 2. člena Obrtnega zakona (Uradni list RS, št. 40/04 – UPB, 117/06 – ZDavP-2, 102/07, 30/13, 36/13 – popr. in 78/23 – ZORR; v nadaljevanju: ObrZ) določa, katere so obrtne dejavnosti za opravljanje katerih je potrebna ustrezna poklicna usposobljenost in pridobitev obrtnega dovoljenja. Pri tem se upošteva tveganje glede varovanja življenja, zdravja in premoženja ljudi ali glede zagotavljanja varstva okolja. Predlog uredbe ne določa več obrtnih dejavnosti, opravljanje katerih lahko pomeni resno tveganje za javno zdravje in varnost v skladu z drugim odstavkom 42.f člena ObrZ, saj se po mnenju Evropske komisije s tem krši Direktivo Evropskega parlamenta in Sveta 2005/36/ES z dne 7. septembra 2005 o priznavanju poklicnih kvalifikacij (UL L št. 255 z dne 30. 9 .2005, str.22; v nadaljnjem besedilu: Direktiva 2005/36/ES).Dejavnosti, ki se lahko opravljajo kot obrtne dejavnosti, so v Uredbi določene v skladu s standardno klasifikacijo dejavnosti na ravni podrazredov iz Uredbe o standardni klasifikaciji dejavnosti (Uradni list RS, št.63/1; v nadaljnjem besedilu: Uredba o SKD). S 1.1.2025 se je začela uporabljati nova Uredba o SKD, zato se v predlogu uredbe obstoječe dejavnosti določijo skladno s šiframi in nazivi postavk nove Uredbe o SKD, pri čemer se za natančnejšo opredelitev, kaj spada v posamezno obrtno dejavnost uporabljajo nova Pojasnila k Standardni klasifikaciji dejavnosti - SKD 2025 (v nadaljnjem besedilu: Pojasnila k SKD). Predlog uredbe ne določa novih obrtnih dejavnosti, temveč le usklajuje obstoječe dejavnosti s šiframi in nazivi postavk, kot jih določa nova Uredba o SKD in nekatere od njih natančneje opredeljuje.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA**/NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev:**Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE** |
| Gradivo (predpis) je bilo poslano v mnenje: * Skupnosti občin Slovenije SOS: **NE**
* Združenju občin Slovenije ZOS: **NE**
* Združenju mestnih občin Slovenije ZMOS: **NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Datum objave na portalu E-Demokracija: 31. 1. 2025V razpravo se je vključila Obrtno-podjetniška zbornica Slovenije.Bistvena mnenja, predlogi in pripombe, ki niso bili upoštevani in razlogi za neupoštevanje:* + Predlog, da se določijo obrtne dejavnosti, opravljanje katerih lahko pomeni resno tveganje za javno zdravje ali varnost v skladu z drugim odstavkom 42.f člena ObrZ

Pojasnjeno, da je Vlada RS konec leta 2024 prejela uradni opomin Evropske komisije, v katerem ta opozarja, da predhodno preverjanje kvalifikacij vsakega ponudnika storitev v skladu s četrtim odstavkom 7. člena Direktive 2005/36/ES o priznavanju poklicnih kvalifikacij za dejavnosti iz 5. člena Uredbe o obrtnih dejavnostih iz razloga javnega zdravja in varnosti, ni upravičeno. Glede na zahteve iz prejetega opomina je Vlada RS Evropsko komisijo obvestila, da bo spremenila predpis in s tem zagotovila spoštovanje obveznosti, ki izhajajo iz zakonodaje Evropske unije. Predlog, da se v 3. členu dodajo naslednje dejavnosti: * + 43.910 Zidarstvo, ki obsega polaganje opečnih in betonskih izdelkov, kamnov in druga zidarska dela,
	+ hortikulturne dejavnosti,
	+ stiliranje trepalnic in manikiranje, v okviru dejavnosti 96.220 Kozmetična in pedikerska dejavnost,
	+ vgrajevanje delov in dodatne opreme, ki ni del proizvodnega procesa ter popravila in vzdrževanje ohišij počitniških prikolic in avtodomov, v okviru dejavnosti 95.310 Popravila in vzdrževanje motornih vozil ter
	+ dejavnost 29.100 Proizvodnja motornih vozil in vseh dejavnosti, ki jih vključuje (tudi izdelava šasij z vgrajenimi motorji) in
	+ dejavnost 29.200 Proizvodnja karoserij za motorna vozila, kamor se uvrščajo tudi npr. predelava in opremljanje tako prikolic, počitniških prikolic, avtodomov ipd.

Pojasnjeno, da v času od sprejeta Uredbe leta 2013, niso bile ugotovljene nobene nove okoliščine, ki bi opravičevale regulacijo predlaganih dejavnosti ter da se vse navedene dejavnosti vseskozi nemoteno izvajajo brez regulacije, kar pomeni, da že obstoječa posebna ali splošna pravila v pravu o varnosti proizvodov ali varstvu potrošnikov, strokovnjakov in tretjih oseb, zadoščajo za dosego ciljev splošnega javnega interesa. Pojasnjeno, da pobuda za regulacijo navedenih dejavnosti v ničemer ne izboljšuje trenutnega sistema. * + Predlog, da se črta drugi odstavek sedanjega 5. člena, ki določa, da uredba ne velja, kadar se dejavnost iz 3. člena opravlja kot dopolnilna dejavnost na kmetiji.

Pojasnjeno, da je bila določba, ki ureja izjemo od uporabe Uredbe, zaradi dejavnosti 10.710 Proizvodnja kruha, svežega peciva in slaščic ter dejavnosti 10.720 Proizvodnja prepečenca in piškotov; proizvodnja trajnega peciva in slaščic v Uredbo vključena na predlog ministrstva, pristojnega za kmetijstvo. Opravljanje teh dejavnosti je takrat področno urejala Uredba o vrsti, obsegu in pogojih za opravljanje dopolnilnih dejavnosti na kmetiji (Uradni list RS, št. 61/05, 45/08-ZKme-1), sedaj pa jih ureja Uredba o dopolnilnih dejavnostih na kmetiji (Uradni list RS, št. [57/15](https://www.uradni-list.si/glasilo-uradni-list-rs/vsebina/2015-01-2391), [36/18](https://www.uradni-list.si/glasilo-uradni-list-rs/vsebina/2018-01-1769), [151/22](https://www.uradni-list.si/glasilo-uradni-list-rs/vsebina/2022-01-3786) in [4/25](https://www.uradni-list.si/glasilo-uradni-list-rs/vsebina/2025-01-0137)).* + Predlog, da se v Uredbi določi, da je treba dovoljenja za opravljanje obrtne dejavnosti, izdana pred uveljavitvijo uredbe, zamenjati v roku 2 let od uveljavitve ter, da bodo stroški postopka zamenjave kriti iz sredstev državnega proračuna.

Pojasnjeno, da ObrZ določa le dva načina prenehanja obrtnega dovoljenja, in sicer z odjavo iz obrtnega registra ali z odvzemom obrtnega dovoljenja. Ker v konkretnem primeru ne gre za nobenega od zakonsko predpisanih načinov prenehanja obrtnega dovoljenja, morajo izdana obrtna dovoljenja ostati v veljavi, saj pogoji za pridobitev obrtnega dovoljenja ostanejo enaki.  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **NE** |
| **11. Gradivo je uvrščeno v delovni program vlade:** | **NE** |
|  **Matjaž Han** **minister** |

**PREDLOG**

Na podlagi tretjega odstavka 2. člena in petega odstavka 5. člena Obrtnega zakona (Uradni list RS, št. 40/04 – UPB, 117/06 – ZDavP-2, 102/07, 30/13, 36/13 – popr. in 78/23 – ZORR) je Vlada Republike Slovenije na svoji … seji sprejela naslednji

SKLEP:

Vlada Republike Slovenije je izdala Uredbo o spremembah Uredbe o obrtnih dejavnostih in jo objavi v Uradnem listu Republike Slovenije.

 Barbara Kolenko Helbl

 generalna sekretarka

Sklep prejmeta:

* Ministrstvo za gospodarstvo, turizem in šport,
* Služba Vlade Republike Slovenije za zakonodajo.

**PRILOGA: PREDLOG**

 **(EVA 2024-2180-0025)**

Na podlagi tretjega odstavka 2. člena in petega odstavka 5. člena Obrtnega zakona (Uradni list RS, št. 40/04 – uradno prečiščeno besedilo, 117/06 – ZDavP-2, 102/07, 30/13, 36/13 – popr. in 78/23 – ZORR) Vlada Republike Slovenije izdaja

**UREDBO**

**o spremembah Uredbe o obrtnih dejavnostih**

1. **člen**

V Uredbi o obrtnih dejavnostih (Uradni list RS, št. 63/13) v 1. členu postane besedilo prvega odstavka besedilo člena.

Drugi odstavek se črta.

1. **člen**

V 2. členu se kratica »ObrZ« nadomesti z besedilom »Obrtnega zakona (Uradni list RS, št. 40/04 – UPB, 117/06 – ZDavP-2, 102/07, 30/13, 36/13 – popr. in 78/23 – ZORR)«, besedilo »(Uradni list RS, št. 69/07 in 17/08)« pa se nadomesti z besedilom »(Uradni list RS, št. 27/24)«.

1. **člen**

V 3. členu se preglednica nadomesti z novo preglednico, ki se glasi:

»

| ŠIFRA STANDARDNE KLASIFIKACIJE DEJAVNOSTI (SKD) | DEJAVNOST SKD | MINIMALNA POKLICNA USPOSOBLJENOST |
| --- | --- | --- |
| 10.710 | Proizvodnja kruha, svežega peciva in slaščic | Ustrezna nacionalna poklicna kvalifikacija |
| 10.720 | Proizvodnja prepečenca, piškotov, trajnega peciva in slaščic | Ustrezna nacionalna poklicna kvalifikacija |
| 22.110 | Proizvodnja in obnavljanje zračnic za vozila in proizvodnja gumijastih plaščev | Ustrezna nacionalna poklicna kvalifikacija  |
|   | Obrtno dovoljenje je treba pridobiti samo za:  |   |
|   | – obnavljanje in protektiranje pnevmatik  |   |
| 24.510 | Litje železa  | Ustrezna nacionalna poklicna kvalifikacija |
| 24.520 | Litje jekla | Ustrezna nacionalna poklicna kvalifikacija |
| 24.530 | Litje lahkih kovin  | Ustrezna nacionalna poklicna kvalifikacija  |
| 24.540 | Litje drugih neželeznih kovin  | Ustrezna nacionalna poklicna kvalifikacija  |
| 25.510 | Prekrivanje kovin  | Srednja poklicna izobrazba ustrezne smeri |
| 33.120 | Popravila in vzdrževanje strojev in naprav  | Srednja poklicna izobrazba ustrezne smeri |
|   | Obrtno dovoljenje je treba pridobiti samo za: |   |
|   | – popravila in vzdrževanje motorjev (razen za motorna vozila, ladje, čolne in zrakoplove) |   |
|  | – popravila in vzdrževanje drugih obdelovalnih strojev  |  |
|   | – popravila in vzdrževanje obdelovalnih strojev in dodatkov za rezanje in oblikovanje kovin |   |
|   | – popravila in vzdrževanje strojev in naprav za rudarjenje, gradbeništvo, pridobivanje nafte in plina  |   |
|   | – popravila in vzdrževanje črpalk, kompresorjev in podobnih naprav |   |
|  | – popravila ventilov  |  |
|   | – popravila in vzdrževanje naprav za fluidno tehniko |   |
|   | – popravila in vzdrževanje mehanizmov za prenos energije |   |
|   | – popravila in vzdrževanje dvigalnih in transportnih naprav |   |
|   | – popravila in vzdrževanje industrijskih hladilnih in čistilnih naprav |   |
|   | – popravila in vzdrževanje industrijskih peči |   |
|   | – popravila in vzdrževanje ročnih obdelovalnih strojev |   |
|   | – popravila in vzdrževanje strojev za splošne namene |   |
|  | – popravila in vzdrževanje traktorjev za kmetijstvo in gozdarstvo  |  |
|  | – popravila in vzdrževanje kmetijskih strojev ter strojev za gozdarstvo in sečnjo  |  |
|   | – popravila in vzdrževanje metalurških strojev in naprav |   |
|   | – popravila in vzdrževanje strojev in naprav za proizvodnjo živil, pijač in tobačnih izdelkov |   |
|   | – popravila in vzdrževanje strojev in naprav  za proizvodnjo tekstilnih in usnjenih izdelkov  |   |
|   | – popravila in vzdrževanje strojev za proizvodnjo plastike in gume |   |
|   | – popravila in vzdrževanje strojev za proizvodnjo papirja |   |
| 33.130 | Popravila in vzdrževanje elektronskih in optičnih naprav | Srednja poklicna izobrazba ustrezne smeri  |
| 33.140 | Popravila in vzdrževanje električnih naprav | Srednja poklicna izobrazba ustrezne smeri  |
| 41.000 | Gradnja stanovanjskih in nestanovanjskih stavb | Srednja poklicna izobrazba ustrezne smeri |
| 43.210 | Elektroinštalacije  | Srednja poklicna izobrazba ustrezne smeri  |
| 43.220 | Vodovodne, grelne in hladilne inštalacije  | Srednja poklicna izobrazba ustrezne smeri  |
|  | – inštaliranje vzdrževanje in popravilo vodovodnih, grelnih in hladilnih inštalacij |  |
|  | – gradnja ali vgradnja zidanih peči |  |
| 43.230 | Namestitev izolacije | Srednja poklicna izobrazba ustrezne smeri |
|  | – nameščanje toplotne izolacije, na primer za cevi, kotle in kanale, notranje ali zunanje, vključno z izolacijskimi oblogami |  |
|  | – izvedba zvočne izolacije |  |
|  | – izvedba vibracijske izolacije |  |
|  | – izvedba protipožarne zaščite |  |
|  | – hidroizolacija |  |
|  | – notranja izolacija streh  |  |
| 43.240 | Druge inštalacije pri gradnjah | Srednja poklicna izobrazba ustrezne smeri  |
|   | Vgradnja v stavbah in drugih gradbenih inženirskih objektih: |   |
|   | – dvigal, tekočih stopnic, vključno s stopniščnimi dvigali  |   |
|   | – avtomatskih in vrtljivih vrat |   |
|   | – strelovodov |   |
| 43.310 | Fasaderska in štukaterska dela | Ustrezna nacionalna poklicna kvalifikacija |
| 43.350 | Druga zaključna gradbena dela | Srednja poklicna izobrazba ustrezne smeri |
|  | Obrtno dovoljenje je treba pridobiti samo za: |  |
|  | – vgradnjo montažne pločevine, jeklenih delov, profilov in tako dalje |  |
|  | – izvedbo obešenih fasad |  |
| 43.410 | Postavljanje ostrešij in krovska dela | Srednja poklicna izobrazba ustrezne smeri  |
|   | Obrtno dovoljenje je treba pridobiti samo za: |   |
|   | – postavljanje ostrešij |   |
|   | – vgradnjo strešnih konstrukcij |   |
|  | – zunanjo izolacijo streh  |  |
|  | – polaganje strešne kritine |  |
|  | – polaganje izolacije na strehah |  |
|  | – hidroizolacijo streh  |  |
| 43.420 | Druga specializirana gradbena dela pri gradnji stavb | Srednja poklicna izobrazba ustrezne smeri |
|  | Obrtno dovoljenje je treba pridobiti samo za:  |  |
|  | – gradnjo temeljev, vključno z zabijanjem pilotov  | Ustrezna [nacionalna poklicna kvalifikacija](http://www.nrpslo.org/poklicni-standard.aspx/10326420) |
|  | – sestavljanje montažnih jeklenih konstrukcijskih elementov za stavbe, ki niso lastne izdelave  |  |
|  | – postavljanje dimnikov in industrijskih peči | Ustrezna [nacionalna poklicna kvalifikacija](http://www.nrpslo.org/poklicni-standard.aspx/10326420) |
| 43.500 | Specializirana gradbena dela pri gradnji inženirskih objektov  | Srednja poklicna izobrazba ustrezne smeri  |
|  | Obrtno dovoljenje je treba pridobiti samo za: |  |
|  | – gradnjo temeljev, vključno z zabijanjem pilotov | Ustrezna [nacionalna poklicna kvalifikacija](http://www.nrpslo.org/poklicni-standard.aspx/10326420) |
|  | – kopanje jaškov | Ustrezna [nacionalna poklicna kvalifikacija](http://www.nrpslo.org/poklicni-standard.aspx/10326420) |
|  | – postavljanje jeklenih konstrukcij za gradbene projekte |  |
| 43.990 | Druga specializirana gradbena dela | Srednja poklicna izobrazba ustrezne smeri  |
|   | Obrtno dovoljenje je treba pridobiti samo za: |   |
|   | – krivljenje jeklene armature na gradbišču  |  |
|  | – postavljanje in razstavljanje gradbenih odrov in ploščadi |  |
|   | – betoniranje  | Ustrezna [nacionalna poklicna kvalifikacija](http://www.nrpslo.org/poklicni-standard.aspx/10326420) |
|  | – popravilo armiranobetonskih konstrukcij, na primer nosilcev, stebrov |  |
|  | – najem žerjavov in druge gradbene opreme, ki je ni mogoče dodeliti določeni vrsti gradnje, z upravljavcem |  |
| 47.740 | Trgovina na drobno z medicinskimi in ortopedskimi izdelki | Srednja strokovna izobrazba ustrezne smeri |
|  | Obrtno dovoljenje je treba pridobiti samo za: |  |
|  | – trgovino na drobno s korekcijskimi očali, lečami in sončnimi očali: –  montaža in vstavljanje leč v okvirje očal in podobno–  popravilo očal –  dejavnost optikov |  |
| 81.220 | Drugo čiščenje stavb, industrijskih naprav in opreme | Srednja poklicna izobrazba ustrezne smeri |
|   | Obrtno dovoljenje je treba pridobiti samo za: |   |
|   | – specializirano čiščenje stavb: čiščenje dimnikov in ognjišč, štedilnikov, peči, sežigalnic, grelcev, ventilacijskih cevi in odsesalnikov |   |
| 95.310 | Popravila in vzdrževanje motornih vozil | Srednja poklicna izobrazba ustrezne smeri |
|   | Obrtno dovoljenje je treba pridobiti samo za:  |   |
|   | – mehanična popravila |   |
|   | – električna popravila |   |
|  | – popravila mehatronskih sistemov in diagnostične storitve |  |
|  | – popravila elektronskih sistemov za vbrizgavanje |  |
|   | – redno servisiranje  |   |
|   | – popravilo karoserij |   |
|   | – popravilo delov motornih vozil |   |
|  | – popravila sedežev motornih vozil |   |
|   | – ličenje |  |
|   | – popravilo vetrobranskih stekel in oken |   |
|   | – popravilo, montažo in zamenjavo gum in zračnic  | Ustrezna nacionalna poklicna kvalifikacija |
| 95.320 | Popravila in vzdrževanje motornih koles | Srednja poklicna izobrazba ustrezne smeri |
|   | Obrtno dovoljenje je treba pridobiti samo za: |   |
|   | – popravila in vzdrževanje motornih koles |   |
|  | – dejavnosti ličenja motornih koles in njihovih delov |  |
|  | – popravila karoserij motornih koles |  |
| 96.210 | Frizerska in brivska dejavnost | Srednja poklicna izobrazba ustrezne smeri |
|  | – umivanje las, prirezovanje in striženje, česanje, barvanje, kodranje in ravnanje ter podobne storitve |  |
|  | – oblikovanje pričesk  |  |
|  | – brivske storitve in prirezovanje brade  |  |
|  | – oblikovanje in barvanje obrvi  | Srednja poklicna izobrazba ustrezne smeri |
| 96.220 | Kozmetična in pedikerska dejavnost | Srednja strokovna izobrazba ustrezne smeri |
|   | Obrtno dovoljenje je treba pridobiti samo za: |   |
|   | – nego obraza in telesa, trajno ličenje, depilacijo |   |
|   | – pedikiranje | Ustrezna nacionalna poklicna kvalifikacija |
|  96.991 | Tetoviranje in pirsing  | Srednja strokovna izobrazba ustrezne smeri |

 «.

1. **člen**

V 4. členu se preglednica nadomesti z novo preglednico, ki se glasi:

»

| ŠIFRA STANDARDNE KLASIFIKACIJE DEJAVNOSTI (SKD) | DEJAVNOST SKD |
| --- | --- |
| 22.110 | Proizvodnja in obnavljanje zračnic za vozila in proizvodnja gumijastih plaščev |
|   | – obnavljanje in protektiranje pnevmatik |
| 33.120 | Popravila in vzdrževanje strojev in naprav |
| 47.740 | Trgovina na drobno z medicinskimi in ortopedskimi izdelki |
|  | – trgovina na drobno s korekcijskimi očali, lečami in sončnimi očali |
| 47.761 | Trgovina na drobno v cvetličarnah |
|  | – priprava vencev, cvetličnih aranžmajev, aranžiranje daril ob prodaji cvetja in podobno |
| 74.200 | Fotografska dejavnost |
| 95.100 | Popravila in vzdrževanje računalnikov in komunikacijskih naprav  |
| 95.210 | Popravila in vzdrževanje elektronskih naprav za široko rabo |
| 95.220 | Popravila in vzdrževanje gospodinjskih naprav ter opreme za dom in vrt |
| 95.230 | Popravila in vzdrževanje obutve in usnjene galanterije |
| 95.250 | Popravila in vzdrževanje ur in nakita |
| 95.290 | Popravila in vzdrževanje izdelkov za široko rabo, d. n. |
| 95.310 | Popravila in vzdrževanje motornih vozil |
| 95.320 | Popravila in vzdrževanje motornih koles |
|   | – popravila in vzdrževanje motornih koles |
|  | – dejavnost ličenja motornih koles in njihovih delov  |
|  | – popravila karoserij motornih koles |
| 96.210 | Frizerska in brivska dejavnost |
| 96.220 | Kozmetična in pedikerska dejavnost |
| 96.230 | Zdraviliška dejavnost, savne in parne kopeli |

 «.

1. **člen**

5. člen se črta.

PREHODNA IN KONČNA DOLOČBA

1. **člen**

**(veljavnost izdanih dovoljenj)**

Dovoljenja za opravljanje obrtne dejavnosti, izdana pred uveljavitvijo te uredbe, ostanejo veljavna.

1. **člen**

**(začetek veljavnosti)**

Ta uredba začne veljati osmi dan po objavi v Uradnem listu Republike Slovenije.

Št.

Ljubljana, dne …

EVA 2024-2180-0025

Vlada Republike Slovenije

dr. Robert Golob

predsednik

**OBRAZLOŽITEV**

**I. UVOD**

1. **Pravna podlaga**

Tretji odstavek 2. člena in peti odstavek 5. člena Obrtnega zakona (Uradni list RS, št. 40/04 – UPB, 117/06 – ZdavP-2, 102/07 in 30/13, 36/13 – popr.; v nadaljnjem besedilu: ObrZ).

1. **Rok za izdajo predpisa, določen z zakonom: /**
2. **Splošna obrazložitev predloga predpisa, če je potrebna: /**
3. **Predstavitev presoje posledic za posamezna področja, če te niso mogle biti celovito predstavljene v predlogu zakona: /**

**II. VSEBINSKA OBRAZLOŽITEV PREDLAGANIH REŠITEV**

Predlog uredbe povzema veljavno ureditev, in sicer se še naprej določajo tiste obrtne dejavnosti, za opravljanje katerih sta potrebna ustrezna poklicna usposobljenost in pridobitev obrtnega dovoljenja. Pri tem se upošteva tveganje glede varovanja življenja, zdravja in premoženja ljudi ali glede zagotavljanja varstva okolja. Predlog uredbe ne določa več obrtnih dejavnosti, opravljanje katerih lahko pomeni resno tveganje za javno zdravje in varnost v skladu z drugim odstavkom 42.f člena ObrZ. Evropska komisija je namreč Vlado Republike Slovenije opozorila, da glede na sodno prakso Sodišča Evropske unije pri opravljanju teh dejavnosti ni vpliva na javno zdravje ali varnost, in torej ne obstaja tveganje, da bi zaradi opravljanja teh poklicev prejemniki storitev utrpeli škodo. Po mnenju Evropske komisije predhodno preverjanje krši Direktivo 2005/36/ES o priznavanju poklicnih kvalifikacij.

Dejavnosti, ki se lahko opravljajo kot obrtne dejavnosti, so v Uredbi o obrtnih dejavnostih določene v skladu s standardno klasifikacijo dejavnosti (SKD) na ravni podrazredov iz Uredbe o standardni klasifikaciji dejavnosti.

V Sloveniji se od 1. januarja 2008 uporablja SKD 2008, ki izhaja iz statistične klasifikacije gospodarskih dejavnosti (v nadaljnjem besedilu: NACE) Rev. 2, sprejete z Uredbo (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90, ter tudi iz nekaterih uredb ES o posebnih statističnih področjih.

20. januarja 2023 je bila v Uradnem listu Evropske unije objavljena nova, revidirana evropska klasifikacija dejavnosti NACE Rev. 2.1, ki je nadomestila dotakratno klasifikacijo NACE Rev. 2. Na nacionalni ravni je bila zato sprejeta nova uredba o SKD, ki se uporablja od 1. januarja 2025. Uredba o SKD dopolnjuje NACE, in sicer tako, da določa peto raven klasifikacije (podrazred), ki nadalje razčlenjuje četrto raven (razred) klasifikacije NACE.

V predlogu uredbe se obstoječe dejavnosti določijo v skladu s šiframi in poimenovanjem postavk, kot jih določa nova uredba o SKD, pri čemer se za natančnejšo opredelitev, kaj spada v posamezno obrtno dejavnost, uporabljajo Pojasnila k Standardni klasifikaciji dejavnosti – SKD 2025 (v nadaljnjem besedilu: pojasnila k SKD), ki jih je pripravil Statistični urad Republike Slovenije.

Povezave med staro in veljavno različico SKD so naslednje (vir: Statistični urad Republike Slovenije):

1. 1 : 1 (eni šifri SKD 2008 ustreza natančno ena šifra SKD 2025, pri čemer lahko šifra in poimenovanje ostaneta enaka ali pa se spremenita)
2. N : 1 (dvema šiframa ali več šifram ustreza ena šifra SKD 2025)
3. N : M (dvema šiframa ali več šifram SKD 2008 ustreza(ta) dve šifri ali več šifer SKD 2025 – povezava bo v praksi potekala kot 1 : M)
4. 1 : M (ena šifra SKD 2008 je razdeljena na dve šifri ali več šifer)

Pri dejavnostih, ki jih ureja predlog uredbe, gre v največ primerih za prvo povezavo, ko se šifra in poimenovanje spremenita, na področju dejavnosti gradbeništva pa tudi za četrto povezavo, ko je ena šifra razdeljena na dve ali več. Na področju gradbeništva so v oddelku 43 (specializirana gradbena dela) uvedene nove skupine: 43.4 (specializirana gradbena dela pri gradnji stavb), 43.5 (specializirana gradbena dela pri gradnji inženirskih objektov) in 43.6 (posredniške dejavnosti za specializirane gradbene storitve). Razred 43.29 (drugo inštaliranje pri gradnjah) je razdeljen na razreda 43.23 (namestitev izolacije) in 43.24 (druge inštalacije pri gradnjah). Posledično je na primer dejavnost pod šifro 43.990 (druga specializirana gradbena dela) v predlogu uredbe zdaj razdeljena na 43.420 (druga specializirana dela pri gradnji stavb), 43.500 (specializirana dela pri gradnji inženirskih objektov), F43.220 (vodovodne, grelne in hladilne inštalacije), F43.230 (namestitev izolacije), F43.350 (druga zaključna gradbena dela), F43.410 (postavljanje ostrešij in krovska dela), F43.910 (zidarstvo) ter F43.990 (druga specializirana gradbena dela, d. n.).

Predlog uredbe upošteva tudi spremembe v pojasnilih k SKD in natančneje opredeljuje, kaj spada v posamezno obrtno dejavnost. Glede na to, da so se v preteklosti na področju kozmetične dejavnosti pojavila vprašanja, kaj se uvršča v navedeno dejavnost, predlog uredbe to dejavnost še dodatno opredeljuje z vsebino, ki ne izhaja zgolj iz pojasnil k SKD, natančneje pa je pojasnjena tudi frizerska dejavnost.

Predlog uredbe tako določa, da v 96.210 (frizerska in brivska dejavnost) spadajo: umivanje las, prirezovanje in striženje, česanje, barvanje, kodranje in ravnanje ter podobne storitve, oblikovanje pričesk ter brivske storitve in prirezovanje brade, poleg tega pa tudi oblikovanje obrvi (laminacija, barvanje, nitkanje idr.).

V dejavnost 96.220 (kozmetična in pedikerska dejavnost) se uvrščajo nega obraza in telesa, trajno ličenje in depilacija ter pedikura. V primerih obrazne masaže, manikiranja in neinvazivnega enostavnega ličenja ne gre za obrtno dejavnost.

Glede na navedeno predlog uredbe ne določa novih obrtnih dejavnosti, temveč le usklajuje obstoječe dejavnosti s šiframi in poimenovanji postavk, kot jih določa nova uredba o SKD, in nekatere od njih natančneje opredeljuje.

V nadaljevanju je v preglednici zaradi jasnosti in preglednosti prikazana povezava med obrtnimi dejavnostmi iz 3. člena predloga uredbe in 3. člena Uredbe o obrtnih dejavnostih (Uradni list RS, št. 63/13).

Primerjalna tabela SKD 2025 in SKD 2008

| ŠIFRA STANDARDNE KLASIFIKACIJE DEJAVNOSTI (SKD 2025) | DEJAVNOST SKD | ŠIFRA STANDARDNE KLASIFIKACIJE DEJAVNOSTI (SKD 2008) | DEJAVNOST SKD |
| --- | --- | --- | --- |
| 10.710 | Proizvodnja kruha, svežega peciva in slaščic | 10.710 | Proizvodnja kruha, svežega peciva in slaščic |
| 10.720 | Proizvodnja prepečenca, piškotov, trajnega peciva in slaščic | 10.720 | Proizvodnja prepečenca in piškotov; proizvodnja trajnega peciva in slaščic |
| 22.110 | Proizvodnja in obnavljanje zračnic za vozila in proizvodnja gumijastih plaščev | 22.110 | Proizvodnja in obnavljanje gumijastih plaščev in zračnic za vozila |
|    | Sem spada samo: |    | Sem spada samo: |
| – obnavljanje in protektiranje pnevmatik  | – obnavljanje in protektiranje plaščev za vozila |
| 24.510 | Litje železa  | 24.510 | Litje železa |
| 24.520 | Litje jekla | 24.520 | Litje jekla |
| 24.530 | Litje lahkih kovin  | 24.530 | Litje lahkih kovin |
| 24.540 | Litje drugih neželeznih kovin  | 24.540 | Litje drugih neželeznih kovin |
| 25.510 | Prekrivanje kovin  | 25.611 | Prekrivanje kovin s kovino |
| 33.120 | Popravila in vzdrževanje strojev in naprav  | 33.120 | Popravila strojev in naprav |
|      | Sem spadajo samo: |  | Sem spadajo samo: |
| – popravila in vzdrževanje motorjev (razen za motorna vozila, ladje, čolne in zrakoplove) |  | – popravila in vzdrževanje motorjev  (razen za vozila) |
| – popravila in vzdrževanje drugih obdelovalnih strojev  |  | – popravila in vzdrževanje strojev za obdelovanje lesa, plastike, kamna ali drugih materialov |
| – popravila in vzdrževanje obdelovalnih strojev in dodatkov za rezanje in oblikovanje kovin |  | – popravila in vzdrževanje strojev za obdelavo kovin |
| – popravila in vzdrževanje strojev in naprav za rudarjenje, gradbeništvo, pridobivanje nafte in plina  |  | – popravila in vzdrževanje gradbenih strojev |
|    | – popravila in vzdrževanje črpalk, kompresorjev in podobnih naprav |  | – popravila in vzdrževanje črpalk, ventilov, kompresorjev in podobnih naprav |
| – popravila ventilov  |  |  |
| – popravila in vzdrževanje naprav za fluidno tehniko |  | – popravila in vzdrževanje naprav za fluidno tehniko |
|            | – popravila in vzdrževanje mehanizmov za prenos energije |  | popravila in vzdrževanje mehanizmov za prenos energije |
| – popravila in vzdrževanje dvigalnih in transportnih naprav |  | – popravila in vzdrževanje transportnih naprav |
| – popravila in vzdrževanje industrijskih hladilnih in čistilnih naprav |  | – popravila in vzdrževanje industrijskih hladilnih in čistilnih naprav |
| – popravila in vzdrževanje industrijskih peči |  | – popravila in vzdrževanje industrijskih peči |
| – popravila in vzdrževanje ročnih obdelovalnih strojev |  | – popravila in vzdrževanje ročnih obdelovalnih strojev |
| – popravila in vzdrževanje strojev za splošne namene |  | – popravila in vzdrževanje strojev za splošne namene |
| – popravila in vzdrževanje drugih obdelovalnih strojev – popravila in vzdrževanje kmetijskih  traktorjev– popravila in vzdrževanje kmetijskih strojev ter strojev za gozdarstvo in sečnjo |  | – popravila in vzdrževanje kmetijskih  in gozdarskih traktorjev in drugih strojev |
| – popravila in vzdrževanje metalurških strojev in naprav |  | – popravila in vzdrževanje metalurških strojev in naprav |
| – popravila in vzdrževanje strojev in naprav za rudarjenje, gradbeništvo, pridobivanje nafte in plina |  | – popravila in vzdrževanje strojev in naprav  za rudarjenje in pridobivanje nafte in plina |
| – popravila in vzdrževanje strojev in naprav  za proizvodnjo živil, pijač in tobačnih izdelkov |  | – popravila in vzdrževanje strojev in naprav  za živilsko in tobačno industrijo |
| – popravila in vzdrževanje strojev in naprav  za proizvodnjo tekstilnih izdelkov, oblačil in usnjenih izdelkov |  | – popravila in vzdrževanje strojev in naprav  za tekstilno in usnjarsko industrijo |
| – popravila in vzdrževanje drugih obdelovalnih strojev |  | – popravila in vzdrževanje stiskalnic za iverne plošče in podobno |
|    | – popravila in vzdrževanje strojev za proizvodno plastike in gume |  | – popravila in vzdrževanje strojev za gumarsko industrijo |
| – popravila in vzdrževanje strojev za proizvodnjo papirja |  | – popravila in vzdrževanje strojev za papirno industrijo |
| – popravila in vzdrževanje obdelovalnih strojev in dodatkov za rezanje in oblikovanje kovin |  | – popravila in vzdrževanje strojev za varjenje ter trdo in mehko lotanje |
| – popravila in vzdrževanje drugih obdelovalnih strojev |  | – popravila in vzdrževanje vpenjalnih naprav za obdelovance ter orodja in posebnih nastavkov za obdelovalne stroje |
| – popravila in vzdrževanje obdelovalnih strojev in dodatkov za rezanje in oblikovanje kovin |  | – brušenje in zamenjava rezil in žagnih listov, popravila z varjenjem |
| 33.130 | Popravila in vzdrževanje elektronskih in optičnih naprav | 33.130 | Popravila elektronskih in optičnih naprav |
| 33.140 | Popravila in vzdrževanje električnih naprav | 33.140 | Popravila električnih naprav |
| 41.000 | Gradnja stanovanjskih in nestanovanjskih stavb | 41.200 | Gradnja stanovanjskih in nestanovanjskih stavb |
| 43.210 | Elektroinštalacije  | 43.210 | Inštaliranje električnih napeljav in naprav |
| 43.220 | Vodovodne, grelne in hladilne inštalacije  | 43.220 | Inštaliranje vodovodnih, plinskih in ogrevalnih napeljav in naprav |
|  | –  inštaliranje, vzdrževanje in popravilo vodovodnih, grelnih in hladilnih inštalacij |  |  |
|  | –  gradnja ali vgradnja zidanih peči | 43.990 | Specializirana gradbena dela |
| 43.230 | Namestitev izolacije | 43.290 | Drugo inštaliranje pri gradnjah |
|  | Sem spadajo samo: |  | Sem spada samo inštaliranje:  |
| – nameščanje toplotne izolacije, npr. za cevi, kotle in kanale, notranje ali zunanje, vključno z izolacijskimi oblogami | – toplotne in zvočne izolacije |
| – izvedba zvočne izolacije |
| – izvedba vibracijske izolacije |
| – izvedba protipožarne zaščite |
|  | – hidroizolacija | 43.990 | Druga specializirana gradbena dela |
|  | Sem spadajo samo: – hidroizolacijska dela |
|  | – notranja izolacija streh  | 43.910 | Postavljanje ostrešij in krovska dela |
|  | Sem spadajo samo: – krovska dela |
| 43.240 | Druge inštalacije pri gradnjah | 43.290 | Drugo inštaliranje pri gradnjah |
|     | Vgradnja v stavbah in drugih gradbenih inženirskih objektih: |  | Sem spada samo inštaliranje: |
| – dvigal, tekočih stopnic, vključno s stopniščnimi dvigali, |  | – dvigal, tekočih stopnic (tudi popravila  in vzdrževanje) |
| – avtomatskih in vrtljivih vrat |  | – avtomatskih samozapiralnih vrat |
| – strelovodov |  | – strelovodov |
| 43.310 | Fasaderska in štukaterska dela | 43.310 | Fasaderska in štukaterska dela |
| 43.350 | Druga zaključna gradbena dela | 43.990 | Druga specializirana gradbena dela |
|  | Sem spadajo samo: |  | Sem spada samo: |
| – vgradnja montažne pločevine, jeklenih delov, profilov itd. |  | – postavljanje kovinskih konstrukcij |
| – izvedba obešenih fasad |
| 43.410 | Postavljanje ostrešij in krovska dela | 43.910 | Postavljanje ostrešij in krovska dela |
|     | Sem spadajo samo: |  | Sem spadajo samo: |
| – postavljanje ostrešij | – postavljanje ostrešij |
| – vgradnja strešnih konstrukcij |
| – zunanja izolacija streh  |  | – krovska dela |
| – polaganje strešne kritine |
| – polaganje izolacije na strehah |
| – hidroizolacija streh |
| 43.420 | Druga specializirana gradbena dela pri gradnji stavb | 43.990 | Druga specializirana gradbena dela |
|  | Sem spadajo samo:  |  | Sem spadajo samo: |
|  | – gradnja temeljev, tudi zabijanje pilotov  | – gradnja temeljev, tudi zabijanje pilotov |
| – sestavljanje montažnih jeklenih konstrukcijskih elementov za stavbe, ki niso lastne izdelave  | – postavljanje kovinskih konstrukcij |
| – postavljanje dimnikov in industrijskih peči | – postavljanje dimnikov in peči (industrijskih  in drugih) |
| 43.500 | Specializirana gradbena dela pri gradnji inženirskih objektov  | 43.990 | Druga specializirana gradbena dela |
|  | Sem spadajo samo:  |  | Sem spadajo samo: |
| – gradnja temeljev, tudi zabijanje pilotov | – gradnja temeljev, tudi zabijanje pilotov |
| – kopanje jaškov | – vrtanje in kopanje jaškov |
| – postavljanje jeklenih konstrukcij za gradbene projekte | – postavljanje kovinskih konstrukcij |
| 43.990 | Druga specializirana gradbena dela | 43.990 | Druga specializirana gradbena dela |
|     | Sem spadajo samo: |  | Sem spadajo samo: |
| – krivljenje jeklene armature na gradbišču  | – krivljenje jeklene armature |
| – postavljanje in razstavljanje gradbenih odrov in ploščadi | – postavljanje in razstavljanje gradbenih odrov in ploščadi |
| – betoniranje – popravilo armiranobetonskih konstrukcij, npr. nosilcev, stebrov | – betoniranje  |
| – najem žerjavov in druge gradbene opreme, ki je ni mogoče dodeliti določeni vrsti gradnje, z upravljavcem  | – storitve z dvigali in drugo gradbeno mehanizacijo |
| 47.740 | Trgovina na drobno z medicinskimi in ortopedskimi izdelki | 47.781 | Trgovina na drobno v specializiranih prodajalnah z očali |
|  | Sem spadajo samo:  |  | Sem spadajo samo: |
|  | – trgovina na drobno s korekcijskimi očali, lečami in sončnimi očali, in sicer:–  montaža in vstavljanje leč v okvirje očal ipd.–  popravila očal –  dejavnost optikov |  | – montaža in vstavljanje leč v okvirje očal ipd. |
| – popravila očal |
|  | – dejavnost optikov |
| 81.220 | Drugo čiščenje stavb, industrijskih naprav in opreme | 81.220 | Drugo čiščenje stavb, industrijskih naprav  in opreme |
|   | Sem spada samo: |  | Sem spada samo: |
|   | – specializirano čiščenje stavb: čiščenje dimnikov in ognjišč, štedilnikov, peči, sežigalnic, grelcev, ventilacijskih cevi in odsesalnikov |  | – specializirano čiščenje stavb: čiščenje dimnikov in kurišč, štedilnikov, kaminov, ognjišč, bojlerjev, ventilacijskih cevi in odsesalnikov |
| 95.310 | Popravila in vzdrževanje motornih vozil | 45.200 | Vzdrževanje in popravila motornih vozil |
|           | Sem spadajo samo: |  | Sem spadajo samo: |
| – mehanična popravila |  | – mehanična popravila |
| – električna popravila |  | – električna popravila, popravila elektronskega vžiga motornih vozil |
| – popravila mehatronskih sistemov in diagnostične storitve |
| – popravila elektronskih sistemov za vbrizgavanje |
| – redno servisiranje  | – redno servisiranje motornih vozil |
| – popravilo karoserij | – popravilo karoserij |
| – popravilo delov motornih vozil |  | – popravilo delov motornih vozil, tudi sedežev |
| – popravila sedežev motornih vozil |
| – ličenje | – ličenje vozil |
| – popravilo vetrobranskih stekel in oken | – popravilo vetrobranskih stekel in oken |
| – popravilo, montaža in zamenjava gum in zračnic  | – popravilo, montaža in zamenjava zračnic  in plaščev, uravnoteževanje koles |
| 95.320 | Popravila in vzdrževanje motornih koles | 45.400 | Trgovina, vzdrževanje in popravila motornih koles; trgovina z njihovimi deli in opremo |
|   | Sem spadajo samo: |  | Sem spadajo samo: |
|   | – popravila in vzdrževanje motornih koles |  | – popravila in vzdrževanje motornih koles |
| – dejavnosti ličenja motornih koles in njihovih delov– popravila karoserij motornih koles |  |
| 96.210 | Frizerska in brivska dejavnost | 96.210 | Frizerska dejavnost |
|  | Sem spadajo samo:  |  |  |
|  | – umivanje las, prirezovanje in striženje, česanje, barvanje, kodranje in ravnanje ter podobne storitve |  |  |
| – oblikovanje pričesk  |
| – brivske storitve in prirezovanje brade  |
| – oblikovanje in barvanje obrvi  |
| 96.220 | Kozmetična in pedikerska dejavnost | 96.022 | Kozmetična in pedikerska dejavnost |
|   | Sem spadajo samo: |  | Sem spadajo samo: |
|    | – nega obraza in telesa, trajno ličenje, depilacija |  | – nega obraza in telesa, depilacija |
| – pedikiranje | – pedikiranje |
|  96.991 | Tetoviranje in pirsing  | 96.090 | Druge storitvene dejavnosti, drugje nerazvrščene |
|  | Sem spadajo samo:  |  | Sem spadajo samo: |
| – dejavnosti studiov za tetoviranje in pirsing |  | – tetoviranje, piercing in podobno |

V skladu z veljavno ureditvijo se za dejavnosti, ki lahko pomenijo resno tveganje za javno zdravje in varnost, na podlagi 42.f člena ObrZ zahteva predhodno preverjanje kvalifikacij vsakega ponudnika storitev. Vlada Republike Slovenije je konec leta 2024 prejela uradni opomin Evropske komisije, v katerem ta opozarja, da predhodno preverjanje kvalifikacij v skladu s četrtim odstavkom 7. člena Direktive 2005/36/ES o priznavanju poklicnih kvalifikacij za navedene dejavnosti iz razloga javnega zdravja in varnosti ni upravičeno.

Javna zdravje in varnost lahko po mnenju Evropske komisije upravičujeta omejitve prostega pretoka storitev samo, če obstaja resnična in resna grožnja temeljnemu interesu družbe. To utemeljuje s sodno prakso Sodišča Evropske unije v več primerih, v skladu s katero ni mogoče trditi, da zgolj zaradi tega, ker ponudnik storitev ni ustanovljen v državi članici gostiteljici, temveč v drugi državi članici, in zato država članica gostiteljica pri njem ne more opraviti predhodnih upravnih pregledov, obstaja resnična in dovolj resna grožnja, ki prizadene temeljni interes družbe. Ta ponudnik storitev je namreč že zakonito ustanovljen v državi članici izvora in je zato predmet predhodnih upravnih pregledov v tej državi.

Evropska komisija torej zagovarja ozko stališče, da se razloga javnega zdravja in javne varnosti upravičeno uporabljata le, če obstaja resnična in resna grožnja temeljnemu interesu družbe.

Glede na zahteve iz prejetega opomina je Vlada Republike Slovenije Evropsko komisijo obvestila, da bo spremenila ureditev in s tem zagotovila spoštovanje obveznosti iz prvega in četrtega odstavka 7. člena Direktive 2005/36/ES o priznavanju poklicnih kvalifikacij. Posledično predlog uredbe ne določa več obrtnih dejavnosti, opravljanje katerih lahko pomeni resno tveganje za javno zdravje in varnost.

Poleg tega Vlada Republike Slovenije meni, da dokumenti, ki jih v zvezi s prijavo občasnega opravljanja obrtnih dejavnosti lahko zahteva pristojni organ na podlagi četrtega odstavka 35. člena Zakona o postopku priznavanja poklicnih kvalifikacij za opravljanje reguliranih poklicev (Uradni list RS, št. [39/16](https://www.uradni-list.si/glasilo-uradni-list-rs/vsebina/2016-01-1704), [47/19](https://www.uradni-list.si/glasilo-uradni-list-rs/vsebina/2019-01-2288), [92/21](https://www.uradni-list.si/glasilo-uradni-list-rs/vsebina/2021-01-1976) in [76/23](https://www.uradni-list.si/glasilo-uradni-list-rs/vsebina/2023-01-2387); v nadaljnjem besedilu: ZPPPK) z vidika nadzora nad občasnim opravljanjem obrtnih dejavnosti v Sloveniji, zadoščajo.

Dovoljenja za opravljanje obrtne dejavnosti, izdana na podlagi uredbe, ostanejo veljavna, saj predlog uredbe ne predvideva nikakršnih vsebinskih sprememb, temveč prinaša spremembe le glede šifer oziroma poimenovanj dejavnosti. Prav tako ostajajo enaki pogoji za pridobitev obrtnega dovoljenja, ki jih določa ObrZ.

Predlog določa, da začne uredba veljati osmi dan po objavi v Uradnem listu Republike Slovenije. Predlagan je krajši uveljavitveni rok, saj je za nemoteno delo Obrtne zbornice Slovenije, ki izdaja obrtna dovoljenja in tudi delo nadzornega organa, potrebna čimprejšnja uskladitev uredbe, ki ureja obrtna dovoljenja, z uredbo o SKD, ki se uporablja že od 1. januarja 2025.